  Майя Бывальцева Удмуртиысь муниципал кылдытэтъёсын депутатъёслэсь лыдзэс кулэстыны кулэ. Со сярысь 14-тӥ южтолэзе вераз улосвыл парламентлэн тӧроез Владимир Невоструев. Вань интывылъёс, кытын депутатъёс 30 адямилэсь трос. Бырйыны со кандидатъёсты, кин ужалоз депутат луыса, туннэ секыт. Уждунтэк ваньзылэн ужамзы уг поты, соин ик, дыр, умой луысал ӧжытгес, но умойёссэгес, ӟечгес дасямъёссэ ужасьёсты возьыны, кин зэмзэ но ужалоз, лыдпус понна гинэ кулэ ӧвӧл Кун Кенешлэн тӧроез Владимир НевоструевУлосвыл парламентлэн тӧроез малпамъя, 20 депутатэн тырмыт луоз. «Ми нокинэ но кужмысь ум косэ, но сярысь малпаськыны кулэ», — пусйиз со. Воштӥськонъёс вуоно быръёнъёслы луыны быгатозы. Тодэ вайытом, кылем арын шуркынмон пумын Удмуртилэн Кун Кенешысьтыз депутатъёслэсь лыдзэс кулэстон сярысь пумкылъян кутэмын вал — 90-ысь60-озь. Озьы ик Владимир Невоструев муниципал кылдытэтъёслэсь кивалтӥсьёссэс Удмуртилэн тӧроезлэсь Александр Соловьёвлэсь кун служащийёслэсь лыдзэс кулэстон сярысь пуктэтсэ быдэстон пумысен чырмытгес ужаны куриз. 2017-тӥ арын 1-тӥ куартолэзьлы соослэн лыдзы 10 процентлы ӧжытгес кыльыны кулэ. Тегъёс: Политика Ижкар ВладимирНевоструев Удмуртия КунКенеш депутатъёс  